
 за финансово подпомагане на изследвания и процедури, свързани с лечение на безплодие на семейства с репродуктивни проблеми на територията на Община Нова Загора
ГЛАВА ПЪРВА

ОБЩИ ПОЛОЖЕНИЯ
Чл. 1. С този правилник се определя реда, условията и процедурата за финансово под​по​магане на  изследвания и процедури, свързани с лечение на безплодие на  семейства с репродуктивни проблеми, с постоянен и настоящ адрес на територията на Община Нова Загора със средства, предвидени в бюджета на Община Нова Загора.
Чл. 2. Средствата, предвидени за финансово подпомагане на изследвания и процедури, свързани с лечение на безплодие се гласуват всяка календарна година с бюджета на Общи​на Нова Загора, по предложение на комисията по този правилник.
Чл. 3. (1). Със средства, предвидени с бюджета на Община Нова Загора се фи​нан​си​рат лица с доказан стерилитет (мъжки и/или женски фактор), лечим преди всичко с ме​​то​​ди​​те на АРТ, при наличие на следните индикации:

1. Безплодие с неизяснена чрез конвенционалните диагностични методи етиология;
2. Ендометриоза, засягаща аднексите и свързана с безплодието;
3. Тубарен стерилитет при жената /МКБ-Х: N97.1/, доказан лапароскопски чрез общоприетите начини за поставяне на диагнозата „тубарен стерилитет” – лапароскопия, лапаротомия или хистеросалпинго​гра​​фия: 

- липса на маточни тръби двустранно (оперативно отстранени),
- едностранна липса с контралатериална непроходимост или стеноза,
- двустранна непроходимост на маточните тръби (вкл.след стерилизация),
- едностранна непроходимост с контралатериална стеноза,
- двустранна интерстициална или истмична стеноза,
- състояние след пластика на маточни тръби,  най-малко 12 месеца след пластика, при положение, че не е настъпвала вътрематочна бременност.
4. Стерилитет при жената, свързан с липсата на овулация пораци LUFS;
5. Стерилитет, свързан с мъжки фактор (МКБ-Х: N97.4).
(2). Със средства, предвидени с бюджета на Община Нова Загора се финансират:

1. АРТ процедури, със собствен и/или донорски генетичен материал, както и всички предшестващи, съпътстващи и последващи процедурите лекарствени препарати (включително и имуномодулаторите), описани в медицинската документация;

2. Медицински процедури, манипулации и операции при жената; изследвания (включително: имуноло​гич​ни и генетични) и биопсии (вклю​чи​тел​но и имуноло​гич​ните) при жената и/или при мъжа - предшестващи, съпътстващи и последващи АРТ проце​ду​рите;

3. Лекарствени продукти (предшестващи, съпътстващи и последващи АРТ проце​ду​рите), назначени от лекуващия лекар на рецептурна бланка.
(3). Кандидатстването за финансово подпомагане на изследвания и процедури, свъ​р​за​ни с лечение на безплодието на семейства с репродуктивни проблеми, ж​и​ву​щи на територията на Община Нова Загора, със средства, предвидени в Правилника е за един опит в рамките на текущата година и не ограничава правото и възможността за кан​дидатстване за финансиране от център „Фонд за асистирана репродукция” (при по​​ло​жение, че не се финансира една и съща процедура).
(4). (Изменена с Решение № 292/19.12.2024 г., изм. Решение № 584/30.04.2026 г.) Средствата, отпуснати на семействата за фи​нан​сово подпомагане, са в размер до 3911,66 лв./2000,00 евро на заявител, като кандидатства само един от съпрузите.
 (5). Лекарствените продукти, финансирани със средства по този правилник, следва да отговарят на изискванията на Закона за лекарствените продукти в хуманната медицина.
(6) Неусвоената  част от одобрената на заявител сума, се прехвърля в следващите до две бюджетни години на съответното лице.
ГЛАВА ВТОРА

КРИТЕРИИ ЗА ФИНАНСОВО ПОДПОМАГАНЕ НА НУЖДАЕЩИ СЕ ЗА ИЗ​ВЪР​ШВАНЕ НА ДЕЙНОСТИ ПО АСИСТИРАНА РЕПРОДУКЦИЯ ПРИ ЛИЦА С БЕЗПЛОДИЕ, ЛЕЧИМО ПРЕДИ ВСИЧКО С МЕТОДИТЕ НА АРТ. ДОКУ​МЕН​ТИ, ДОКАЗВАЩИ НЕОБХОДИМОСТ ОТ ЛЕЧЕНИЕ С АРТ ПРОЦЕДУРИ.

Чл. 4. (1) Кандидатите трябва да отговарят на следните критерии за финансово подпомага​не за извършване на дейности по асистирана репродукция при лица с безплодие, ле​чи​мо преди всичко с методите на АРТ:

1. Да са пълнолетни, дееспособни български граждани;

2. Да имат сключен граждански брак;
3. Да притежават постоянен и настоящ адрес на терито​ри​я​та на  Община Нова Загора през последните три години. На това изискване следва да отговаря поне единият от съпрузите. 
4. Да са с непрекъснати здравноосигурителни права;
5. Да нямат задължения към Община Нова Загора;
6. Да е налице доказан стерилитет за единият от съпрузите, не​за​ви​симо с женски и/или с мъжки фактор. Удостоверяването се извършва с меди​цин​ски документи: етапни епикризи/епикризи, меди​​цински картони, служебни бележ​ки/удосто​ве​ре​ния от клиниките, с отразяване факта на лечението на пациента при тях и извършените манипулации. При нужда комисията по чл. 6  може да изисква и допъл​ни​телни документи и данни от медицинските заведения, както и да извършва проверки и запитвания;
7. Да са завършили минимум средно образование, което удостоверява с копия от документи за завършено образование на съпрузите;

8. Възрастта на жените, кандидатстващи за финансиране по програмата, да съответства на Наредба № 28 на Министерството на здравеопазването;
9. При поредно кандидатстване се подават следните документи: Заявление по образец, Декларация за липса на промяна в обстоятелствата по образец /Приложение № 4/, медицинска документация - етапна епикриза/епикриза, удостоверения и др.
(2) Обстоятелствата по ал. 1, т. 1-5 и т. 8 се удостоверяват служебно от комисията.  
Чл. 5. Кандидатстването за финансово подпомагане на изследвания и процедури, свър​за​ни с лечението на безплодие на семейства с репродуктивни проблеми, живущи на територията на Нова Загора, със средства предвидени в Бюджета на Об​щи​​ната, е за един опит в рамките на текущата година и не ограничава правото и въз​мож​ността за кандидатстване за финансово подпомагане от Център „Фонд за асис​тирана репродукция".    
ГЛАВА ТРЕТА

ПРОЦЕДУРА ЗА ФИНАНСОВО ПОДПОМАГАНЕ
Чл. 6. Входираните искания за финансово подпомагане на процедурите по този пра​вил​ник се разглеждат и одобряват от комисия, назначена със заповед на кмета на Общи​на​та.

Председателят на комисията е съответния ресорен заместник-кмет. Комисията да е в състав от 5 члена, от които 3 пре​д​ставители на общинска администрация и 2 общински съветници, избрани от Общински съвет Нова Загора.

чл. 6а Исканията се разглеждат по реда на тяхното постъпване, като предимство имат кандидати, които не са ползвали средства за финансово подпомагане на процедури „ин витро” от Бюджета на Община Нова Загора.

Чл. 7. Комисията по чл. 6 осъществява следните функции в изпълнение на правомощията си:
1. Разглежда и одобрява искания, както и изготвя предложения до Общински съвет Нова Загора за финансово под​по​магане на пълнолетни български граждани (семейства), жи​ву​щи на територията на Община Нова Загора, за извършване на дейности по асис​ти​рана репродукция при безплодие;
2. Дава методически указания относно процедурите по отпускане и разходване на фи​на​н​совите средства по програмата за асистирана репродукция на Община Нова Загора;
3. Осъществява контрол за спазване на критериите и условията за придобиване на права за ползване на средствата за извършване на дейности по асистирана репродукция. 

Чл. 8. Комисията обявява критериите, реда, срока и мястото за прием на документи  на сайта на Община  Нова Загора.
Чл. 9. Председателят на комисията обявява в сайта на Община  Нова Загора мя​стото и графика на заседанията на комисията. Срокът за обявяване на първото засе​да​ние не следва да бъде по-голям от един месец от изтичане на срока за прием на до​ку​мен​ти.
Чл. 10. (1). 3аседанията на комисията във връзка с финансовото подпомагане на изслед​ва​ния и процедури, свързани с лечение на безплодие са редовни при присъствие на повече от половината от нейните членове.
(2). 3аседанията на комисията са закрити.
(З). Решенията за одобряване на кандидатите за финансово подпомагане се вземат с обикновено мнозинство от присъстващите, при явно гласуване.
Чл. 11. По преценка и при необходимост, в работата на комисията могат да се привличат ве​щи лица - медицински специалисти, с призната специалност „акушерство и гинеколо​гия" и по възможност с допълнителна квалификация или опит в областта на асистира​на​та репродукция или стерилитета. При необходимост могат да участват и се допускат и други специалисти по конкретни случаи.

Чл. 12. (1).   За всеки от кандидатите се изготвя преписка по заявленията, включени в дневния ред на заседанието.
(2). Преписката се изготвя и представя на комисията от неин член, определен от Предсе​да​теля на комисията.
(3). Заявлението по ал. 1 се изготвя по образец Приложение № 1 и се придружава от:
1. Копие на лична карта, заверено от заявителя с гриф „вярно с оригинала”;
2. Медицинска документация, удостоверяваща наличие на индикации, като например:
- етапни епикризи/епикризи, служебни бележ​ки/удосто​ве​ре​ния от лечебните заведения и др.;

- документи за извършване на един или повече от следните методи: ХСГ, и/или лапа​рос​ко​пия, и/или лапаротомия, като ехографското изследване не е доказателствен метод;
- документи за извършване на два или повече спермални анализа, последният от  които  е извършен преди не повече от 6 месеца преди подаване на заявлението. Ползват се критериите на Световната здравна организация (СЗО) за нормоспермия, като е же​ла​телно поне едно от изследванията да е с морфология, оценена по критериите на Крюгер. 
- при липса на овулация поради LUFS, документи относно поне два цикъла с ехо​граф​ски разчитания и снимки;
- при неизяснен стерилитет - данни за безплодие в период поне две години, лекувано чрез конвенционални методи, вкл. с реализирани поне два цикъла с вътрематочни инсеминации;
-остойностен лечебен план.
3. Декларация от заявителя, относно предоставяне на писмена информация за резултатите от проведената процедура по асистирана репродукция, след настъпване на раждане. (Приложение № 2)
4. Декларация за предоставяне на лични данни (Приложение № 3)
5. Копия от дипломите за завършено образование на съпрузите.
Чл. 13.  При  непълноти  или  неясноти  в  подадените  документи,  комисията уведо​мя​ва кандидатите в тридневен срок от заседанието си, като им дава конкретен срок (не по-го​лям от месец) за попълване на празнотите или корекции.
Чл. 14. Комисията взема решение по всяка преписка, което съдържа предло​же​ние за одобряване или неодобряване на заявителя/заявителите за отпускане на средства за извършване на асистирана репродукция.
Чл. 15.(1). За всяко заседание се изготвя протокол, който съдържа разгледаните заявле​ния, решението по чл. 14 и резултатите от гласуването. Протоколът се подписва от  присъстващите членове на комисията.
(2). Протоколът отразява персоналното решение, касаещо лицето и размера на отпуснатата сума.
Чл. 16. Всеки заявител може да получи достъп до протоколите на комисията и взетите решения.
Чл. 17. В тридневен срок след разглеждането на всички заявления и приключване на заседанията, комисията изготвя списък на одобрените кандидати. Председателя на комисията внася предложение до Общински съвет Нова Загора, за потвърждаване.
Чл. 18. Въз основа на предложението на комисията, Общински съвет Нова Загора приема решение, с което утвърждава одобрените кандидати и определя размера на отпусната сума, в съответствие с чл. 3, ал. 4 от настоящия Правилник.

ГЛАВА ЧЕТВЪРТА

КОНФИДЕНЦИАЛНОСТ НА ДАННИ И ИНФОРМАЦИЯ

Чл. 19. Членовете на комисията, лицата по чл. 11 от настоящия правилник, както и слу​жи​телите на общинската администрация, нямат право да разгласяват факти и обсто​я​тел​ства, които са им станали известни в хода на тяхната дейност.
Чл. 20. (1). Паричната сума, одобрена по чл. 18 се отпуска в рамките на съответната бюджетна година, след предоставяне на първичен счетоводен документ и медицинска документация от лечебното заведение, получило разрешение по чл. 131, ал. 1 от Закона за здравето, по реда на Закона за лечебните заведения или Закона за лекарствените продукти в хуманната медицина. 
(2). Заявителят предоставя оригинал на фактурата, съдържаща описание и стойност на извършените дейности, медицински изследвания, лекарствени продукти, придружени със съответната медицинска документация в Община Нова Загора.
(3). Дейностите по ал. 1 се заплащат чрез банков превод в левове по посочена банкова сметка на заявителя или на лечебното заведение, издало фактурата.

Чл. 21 Със средства, отпуснати по реда на този Правилник не се финансират започнали процедури, както и не се възстановяват финансови средства за извършени такива.

Настоящият правилник е приет с Решение №  1443 по Протокол № 52/18 март 2015 г. от заседание на Общински съвет Нова Загора и е изменен и допълнен с Решение № 292/19.12.2024 г. на Общински съвет Нова Загора и влиза в сила от 01.01.2025 г., изм. Решение № 584/30.04.2026 г. на Общински съвет Нова Загора.
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. (Нов, приет с Решение № 292/19.12.2024 г.) Въвеждане на еврото в Република България е датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз, наричано по-нататък "Решение за приемане на еврото", и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз. Официалният валутен курс на лева към еврото е неотменимо фиксираният валутен курс на лева към еврото, определен в Регламент на Съвета, приет в съответствие с чл. 140, параграф 3 от Договора за функционирането на Европейския съюз.

Сумите посочени в евро влизат сила от дата, определена в Решение на Съвета на Европейския съюз.

ПРЕХОДНИ И ЗАКЛЮЧИТЕЛНИ РАЗПОРЕДБИ

към Решение №584/30.04.2026 г. на Общински съвет Нова Загора
§ 2. От увеличения размер на средствата се ползват и заявителите, подали заявления и/или одобрени през 2026 г., преди влизането в сила на настоящото изменение.
§ 2. Изменението влиза в сила от публикуването му.

Приложение № 1
ДО КМЕТА НА 

ОБЩИНА НОВА ЗАГОРА

ЗАЯВЛЕНИЕ 

по чл.12, ал. 3 от Правилника за  финансово подпомагане на изследвания и процедури, свързани с лечение на безплодие на семейства с репродуктивни проблеми на територията на Община Нова Загора

От /трите имена/………………………………………………………………...

ЕГН……………………………………………………………………………….

Лична карта №………………………………………………………………….

Издадена от……………………., на ……………………………………………

Гражданство…………………………………………………………………….

Постоянен адрес:………………………………………………………………..

Настоящ адрес:......................................................................................................

Адрес за кореспонденция:……………………………………………………..

Телефон за контакт…………………………………………………………….

е-mail:…………………………………………………………………………….

Съпруг/а ………….………………………………………………ЕГН ………………

Уважаеми дами и господа,

Заявявам, че желая да кандидатствам по процедурата за предоставяне на финансово под​по​магане на изследвания и процедури, свързани с лечение на безплодие на  семейства с репродуктивни проблеми, и отговарям на условията за предоставяне на финансовата помощ.
Прилагам следните документи:

1.Копие от лична карта;

2. Медицинска документация /да се опишат конкретно приложените документи, изследвания и др./;

3. Декларация по чл. 4, т. 9 от Правилника /само в случай на поредно кандидатстване/;

4. Декларация по чл. 12, ал. 3, т. 3 и т. 4 от Правилника;

5. Копия от дипломи за завършено образование.

Дата: ……………….





Подпис: …………………

Гр. ……………………

                           Приложение № 2 към чл. 12, ал. (3), т. 3

	ДЕКЛАРАЦИЯ

	Долуподписаната/ният:

	............................................................................................................................................

ЕГН……………………………

	(трите имена и ЕГН)



	Информиран/а съм, че съм задължен/а да предоставя на Кмета на Община Нова Загора писмена информация за резултатите от проведената процедура по асистирана репродукция в срок до един месец след настъпване на раждане.

	

	

	Дата .......................                              Име и подпис:

	 


Приложение № 3 към чл. 12, ал. (3), т. 4

ДЕКЛАРАЦИЯ

на основание чл. 4, ал. 1, т. 2 от Закона за защита на личните данни (ЗЗЛД) и

чл. 12, ал. 3, т. 4 от Правилника за финансово подпомагане на изследвания и процедури, свързани с лечение на безплодие на семейства с репродуктивни проблеми на територията на Община Нова Загора

Долуподписаната/ният………………………………………………………………………………

(име, презиме и фамилия)

с ЕГН ……………………………………,
 притежаващ/а
л.к. № ………………………

издадена на ………………………………..…. от МВР гр. …………………………………..

с постоянен адрес: …………………………………………………………………………………

ДЕКЛАРИРАМ, ЧЕ

Доброволно предоставям и давам своето съгласие администраторът на лични данни и комисията по чл. 6 от Правилника за финансово подпомагане на изследвания и процедури, свързани с лечение на безплодие на семейства с репродуктивни проблеми на територията на Община Нова Загора, да обработва личните ми данни за служебно ползване.

Запознат/а съм с целите на обработване на личните ми данни.

Дата:





ДЕКЛАРАТОР:

(подпис)

Приложение № 4 по чл. 9, т. 9 

Декларация за липса на промяна в обстоятелствата

Долуподписаната/нит………………………………………………………………………………………………….

(име, презиме и фамилия)

с ЕГН ……………………………………,
 притежаващ/а
л.к. № …………………………………..

издадена на ………………………………..…. от МВР гр. …………………………………..

с постоянен адрес: …………………………………………………………………………………………

ДЕКЛАРИРАМ, ЧЕ

Няма промяна в обстоятелствата, заявени от мен със Заявление с вх. № …………/……….. г., подадено по реда на чл. .

Запознат/а съм с целите на обработване на личните ми данни.

Дата:





ДЕКЛАРАТОР:

(подпис)


